**RAPORT PRIVIND SITUAŢIA HIDROMETEOROLOGICĂ ŞI A CALITĂŢII MEDIULUI**

**în intervalul 27.07.2020, ora 08.00 – 28.07.2020, ora 08.00**

1. ***SITUAŢIA HIDROMETEOROLOGICĂ***

**1. Situația și prognoza hidro pe râurile interioare şi Dunăre din 28.07.2020, ora 07.00**

**RÂURI**

**Debitele au fost, în general, în scădere,** exceptând râurile din bazinele Vedea, Bârlad, afluenții Prutului și pe cele din Dobrogea, unde au fost staționare.

Pe râurile din bazinele Iza, Tur, Lăpuș, Târnava Mare, Bârzava, Suceava, bazinul superior și mijlociu al Moldovei și bazinul mijlociu al Oltului, debitele au fost în creștere, ca urmare a precipitațiilor căzute în interval și propagării.

 Debitele se situează la valori cuprinse între 30-90% din mediile lunare multianuale, mai mari (în jurul și peste normalele lunare) pe râurile din bazinele hidrografice: Someșul Mare, Someșul Mic, Crișul Alb, Arieș, Bega, Timiș, Bârzava, Jiu, Bistrița, Suceava, bazinul superior și mijlociu al Ialomiței, bazinul superior al Trotușului, pe Prut, cursul mijlociu și inferior al Mureșului și cursul inferior al Moldovei și mai mici (10-30% din normalele lunare) pe râurile din bazinele Bârladului si Jijiei.

Se situează peste **COTELE DE ATENŢIE** râul Bârzava la s.h. Partoș (50+14) – jud. TM șirâul Prut, pe sectorul Oancea – Șivița, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează: la s.h. Oancea (440+12) – jud.GL și la s.h. Șivița (360+64) – jud. GL.

 Scurgeri importante pe versanți, torenți și pâraie și creșteri semnificative de niveluri și debite și formarea de viituri rapide cu depășirea **COTELOR DE ATENȚIE** și efecte de inundații locale s-au produs pe unele râuri mici din zonele de deal și munte din centrul și nord – estul țării, datorită precipitațiilor torențiale , cu caracter de aversă căzute în interval.

 În interval s-au situat peste **COTELE DE ATENȚIE** râurile la stațiile hidrometrice: Sărișor – Panaci (80+29) – jud. SV și Suha – Stulpicani (120) – jud. SV

În interval au fost emise două **AVERTIZĂRI HIDROLOGICE** pentru fenomene imediate și treisprezece **ATENȚIONĂRI** **HIDROLOGICE** pentru fenomene imediate.

**Debitele vor fi în scădere**, exceptând râurile din bazinele hidrografice: Vedea, Bârlad, afluenții Prutului și cele din Dobrogea unde vor fi staționare.

Sunt posibile scurgeri importante pe versanți, torenți și pâraie, creșteri semnificative de niveluri și debite și formarea de viituri rapide pe unele râuri mici din zonele de deal și munte, datorită precipitațiilor, cu caracter de aversă, temporar accentuate, prognozate.

Se va menţine peste **COTELE DE ATENŢIE** râul Prut, pe sectorul Oancea – Șivița, ca urmare a tranzitării în regim controlat prin Acumularea Stânca Costeşti a viiturilor formate în amonte de intrarea în ţară, după cum urmează: la s.h. Oancea (440+5) – jud.GL şi la Şiviţa (360+60) – jud. GL.

**DUNĂRE**

**Debitul la intrarea în ţară (secţiunea Baziaş) în intervalul 27.07.2020 – 28.07.2020 a fost staţionar, având valoarea de 4800 m3/s**, sub media multianuală a lunii **iulie (5350 m3/s)**.

În aval de Porţile de Fier debitele vor fi în scădere la Gruia, în creștere pe sectorul Calafat – Galați și staționare pe sectorul Isaccea – Tulcea.

**Debitul la intrarea în ţară (secţiunea Baziaş) va fi în scădere (4700 m3/s).**

În aval de Porţile de Fier debitele vor fi în scădere pe sectorul Gruia – Calafat, în creştere pe sectorul Bechet – Galați şi staţionare pe sectorul Isaccea – Tulcea.

**Situaţia digurilor:** Râul Prut – digul incinta Brateşul de Sus şi Brateşul de Jos se află în faza I de apărare.

**2.** **Situația meteorologică în intervalul 27.07.2020, ora 09.00 – 28.07.2020, ora 06.00**

**A.N.M.** – Administraţia Naţională de Meteorologie, a emis o **Atenţionare Meteorologică**, valabilă în intervalul 27.07.2020, ora 10:00 – 27.07.2020, ora 10:00, vizând **instabilitate atmosferică,** Cod Galben, după cum urmează:

**MESAJ1:**

**- Cod Galben,** în intervalul 27.07.2020, ora 10:00 – 27.07.2020, ora 23:00, vizând **instabilitate atmosferică temporar accentuată,** în intervalul menționat, În Maramureș, Transilvania, Crișana și local în Banat, Moldova și Muntenia, precum și la munte vor fi perioade cu instabilitate atmosferică accentuată ce se va manifesta prin averse ce vor avea și caracter torențial, descărcări electrice, intensificări de scurtă durată ale vântului, vijelii și izolat grindină. Cantitățile de apă vor depăși 20...30 l/mp și izolat 40...50 l/mp.

Notă: *Îndeosebi în regiunile estice și sud-estice, vremea va fi călduroasă, iar disconfortul termic în creștere, astfel încât pe suprafețe mici indicele temperatură-umezeală (ITU) va putea atinge pragul critic de 80 de unități.*

***În funcţie de evoluţia şi intensitatea fenomenelor meteorologice, Administraţia Naţională de Meteorologie va actualiza prezentul mesaj.***

Această Atenţionare meteo a fost transmisă de Centrul Operativ pentru Situaţii de Urgenţă al Ministerului Mediului, Apelor şi Pădurilor către: Inspectoratul General pentru Situaţii de Urgenţă, Secretariatul General al Guvernului, Centrul de Situații al Guvernului, Ministerul Apărării Naţionale, Ministerul Afacerilor Interne, Ministerul Transporturilor, Ministerul Sănătății, Ministerul Economiei, Ministerul Agriculturii și Dezvoltării Rurale, Comisia Națională pentru Controlul Activităților Nucleare, Serviciul de Protecție și Pază, Serviciul de Telecomunicații Speciale, S.C. Hidroelectrica S.A., Agenția Naţională de Îmbunătăţiri Funciare și către următoarele Comitete Judeţene pentru Situaţii de Urgenţă:

***Către PREFECTURILE JUDEŢELOR:*** *Alba, Arad, Argeş, Bacău, Bihor, Bistriţa-Năsăud, Braşov, Buzău, Caraş-Severin, Cluj, Covasna, Dâmboviţa, Gorj, Harghita, Hunedoara, Maramureş, Mehedinţi, Mureş, Neamţ, Prahova, Satu-Mare, Sălaj, Sibiu, Suceava, Timiş, Vâlcea şi Vrancea* ***(27 prefecturi– ATENŢIONARE Meteo COD GALBEN - MESAJ 1***

**ÎN ŢARĂ**

**Vremea a fost, în general, instabilă** în regiunile intracarpatice și în zonele montane și pe arii restrânse, mai ales după-amiaza, în restul teritoriului, iar cerul a fost variabil, cu înnorări temporar accentuate îndeosebi în vestul, centrul și nordul țării. S-au semnalat averse și descărcări electrice la munte, în cea mai mare parte a Maramureșului, Transilvaniei și Crișanei, local în Muntenia și Moldova și pe arii restrânse în celelalte regiuni. Ploile au avut și caracter torențial, iar cantitățile de apă au depășit local 15...20 l/mp și izolat 35 l/mp (până la 51 l/mp în județul Caraș-Severin). Conform datelor colectate de la stațiile meteorologice și hidrologice, s-a consemnat grindină pe raza județelor Bacău, Botoșani și Brașov. Îndeosebi în estul și sud-estul țării, în timpul ploilor vântul a avut unele intensificări, care trecător, în zona localității Cotnari, au avut aspect de vijelie și s-au atins rafale de până la 72 km/h. Temperaturile maxime s-au încadrat între 23 de grade la Ocna Șugatag, Huedin și Întorsura Buzăului și 36 de grade la Galați, Brăila și Hârșova, iar la ora 06.00 se înregistrau valori termice cuprinse între 10 grade la Joseni și 23 de grade la Sulina și Constanța-dig.

***Observații*** - *De ieri dimineață de la ora 06.00 au fost în vigoare 43 mesaje de alertă pentru fenomene meteorologicepericuloase imediate, dintre care 3 avertizări cod roșu, 24 avertizări cod portocaliu și 16 atenționări cod galben, emise precum urmează:*

*- SRPV Bacău: 3 avertizări cod roșu, 11 avertizări cod portocaliu și 4 atenționări cod galben;*

*- SRPV Sibiu: 7 avertizări cod portocaliu, ;*

*- SRPV Cluj-Napoca: 3 avertizări cod portocaliu și 1 atenționare cod galben;*

*- CNPM București, pentru Muntenia: 2 avertizări cod portocaliu și 5 atenționări cod galben.*

*- SRPV Timișoara: 1 avertizare cod portocaliu;*

*- SRPV Craiova: 4 atenționări cod galben;*

*- SRPV Craiova: 2 atenționări cod galben****.***

**LA BUCUREŞTI**

 **Vremea a fost călduroasă la amiază** și s-au înregistrat temperaturi maxime de 34 de grade la Filaret, 33 de grade la Afumați și 32 de grade la Băneasa. Cerul a fost variabil, cu înnorări mai accentuate în unele cartiere în a doua parte a zilei, când s-au semnalat descărcări electrice. Vântul a suflat slab și moderat. La ora 06.00, se înregistrau 15 grade în Băneasa, 18 grade la Filaret și 19 grade la Afumați.

**3. Prognoza meteorologică în intervalul 28.07.2020, ora 09.00 – 29.07.2020, ora 09.00**

**ÎN ŢARĂ**

 **Vremea va fi călduroasă,** cu precădere în zonele de câmpie din regiunile extracarpatice, iar în sud-est la amiază izolat va fi caniculară, disconfortul termic va fi ridicat, iar indicele temperatură-umezeală (ITU) va atinge și depăși ușor pragul critic de 80 de unități. Cerul va fi variabil, cu înnorări temporar mai accentuate îndeosebi în zonele montane și, pe arii restrânse, vor fi ploi de scurtă durată și descărcări electrice. Vântul va sufla slab și moderat, cu unele intensificări în sud-est. Temperaturile maxime se vor încadra, în general, între 27 și 34 de grade, iar cele minime vor fi cuprinse între 11 și 24 de grade.

**LA BUCUREŞTI**

 **Vremea va fi călduroasă** în orele amiezii, când indicele de confort termic temperatură-umezeală (ITU) va putea atinge pragul critic de 80 de unități. Cerul va fi variabil, mai mult senin noaptea, iar vântul va sufla slab până la moderat. Temperatura maximă va fi de 33...34 de grade, iar cea minimă de 18...20 de grade.

1. ***CALITATEA APELOR***

**2.1. Pe fluviul Dunărea**

Nu au fost semnalate evenimente deosebite.

**2.2.Pe râurile interioare**

**GNM CJ Constanţa şi ABA Dobrogea Litoral** informează despre **o poluare a solului, din cauza unei avarii pe conducta de ţiţei Constanţa-Bărăganu, în zona Cuza Vodă, la 300m de pârâul Agi Cabul, jud Constanţa, identificată în data de 27.07.2020 la ora 9.30. Sol afectat 3 mp**. S-a oprit pomparea, se intervine pentru remediere.

Din conducta Constanţa-Bărăganu, aparţinând SC Conpet SA, s-a scurs o cantitate redusă de produs petrolier şi în cursul de apă Agi Cabul. S-au montat 6 baraje absorbante şi împrăştiat 70 kg de substanţe absorbante biodegradabile pe cursul de apă Agi Cabul. S-au recuperat 2mc de ţiţei de pe sol. Poluarea de pe cursul de apă Agi Cabul este sub formă de irizaţii, de extindere redusă. Zona este monitorizată de firma Envirotech specializată în depoluări de hidrocarburi.

**2.3.Pe Marea Neagră**

**ABA Dobrogea Litoral informează** că la data de 27.07.2020, ora 15.15, Dispeceratul ABA-Dobrogea Litoral, a fost informată, de către ONG. Mare Nostrum, următoarele: între plaja Anchor Beach, zona Trei Papuci şi plaja Zoom Beach, din Constanţa, se afla un pui de delfin eşuat.

1. ***CALITATEA MEDIULUI***
2. **În domeniul aerului**

**Agenţia Naţională pentru Protecţia Mediului** informează că, din rezultatele analizelor efectuate în perioada 24-26.07.2020, în cadrul Reţelei Naţionale de Monitorizare, nu s-au constatat depăşiri ale pragurilor de alertă pentru NO2 (dioxid de azot), SO2 (dioxid de sulf), ale pragurilor de alertă și informare pentru O3 (ozon).

**Nu s-au înregistrat depăşiri ale mediei zilnice de 50 µg/m3 pentru PM10** (pulberi în suspensie cu diametrul sub 10 microni)**.**

Mediile zilnice pentru PM10 (pulberi în suspensie cu diametrul <10 microni) au fost determinate prin metoda nefelometrică. Validarea acestor valori va fi efectuată după prelucrarea datelor obţinute prin metoda gravimetrică, metoda de referinţă în conformitate cu legislaţia naţională si europeană, cu valoarea limită zilnică de 50 µg/mc.

**2. În domeniul solului şi vegetaţiei:**

**Garda Forestiera Suceava** informează despre **producerea(la data de 24.07.2020) unei doborâturi de vânt într-o pădure de răşinoase, zona de munte, pe o suprafaţă de 548 ha (din care doborâtură în masă 5 ha), cu volumul de doborâtură de 3.600 mc din care 2100 doborâturi dispersate şi 1500 doborâtură în masă, pe raza Ocolului Silvic Silva Bucovina, judeţul Suceava**. Se vor lua măsuri de identificare, semnalare, raportare.

**3. În domeniul supravegherii radioactivităţii mediului**

Menţionăm că pentru factorii de mediu urmăriţi nu s-au înregistrat depăşiri ale limitelor de avertizare/alarmare în intervalul 24-25.07.2020 şi nu s-au semnalat evenimente deosebite. Parametrii constataţi la staţiile de pe teritoriul României s-au situat în limitele fondului natural.

4. **În municipiul Bucureşti**

În ultimele 24 de ore, sistemul de monitorizare a calităţii aerului în municipiul Bucureşti nu a semnalat depăşiri ale pragurilor de informare şi alertă.

DIRECȚIA DE COMUNICARE, TRANSPARENȚĂ ȘI IT